Möödunud nädala lõpus ilmus Internet Exploreri kaheksas lõppversioon. Nagu levinumale sirvikule kohane, on too eelmisest äkilisem, turvalisem ja nutikam.    Mõned uue Internet Exploreri uudsed võimalused on järgmised: veebiviilud (web slices), mis võimaldavad teatud võrgulehelt või keskkonnast eelistusteriba vahendusel kiiresti kuvada valitud sisu (näiteks Forte leheküljelt ainult digiuudiste osa) ja kiirendid (accelerators) võimaldavad ühe võrgulehe sisu kiiresti teisele üle kanda.    IE8-st leiab veel nõndanimetatud privaatreiimi, mida kasutades ei jää arvutisse maha internetikäikude jälgi ja kolmandate osapoolte puhul on raskendatud kasutaja tegevuse jälgimine.    Väidetavalt on Microsofti uus sirvik ka senisest turvalisem, hoiatades kasutajat teadaolevate pahavara levitavate, isikuandmeid röövivate ja muul viisil kurja põhjustavate lehekülgede eest.    Möödunud kuul loeti Internet Exploreri turuosaks 68 ja peamise konkurendi, Firefoxi käes oli 22  protsenti.    Negatiivse poole pealt võiks ära mainida selle, et võrreldes ülejäänud sirvikutega, tahab IE8 kasutajast targem olla: näiteks pahavara kontroll võib olla õigustatud küll turvatarkvara instaleerimisel, kuid teadlikuma kasutaja jaoks oleks võinud selle jätta valikuks.    NB! Kliki ka nendele artiklitele: